paragraph_text: Pripadnici ovog Reda žive po pravilu sv. Augustina u svojim redovničkim zajednicama. Liturgija im zauzima važno mjesto u njihovu životu, također slavljenje euharistije i zajednička molitva časoslova, iz kojih crpe snagu za ispunjavanje svojih službi u župama i drugim oblicima dušobrižništva. Red tvori devet neovisnih kongregacija. Kongregacija Windesheim datira od 1387. godine. Osnovana je u nizozemskom mjestu Windesheimu. Nastala je u sklopu razvoja duhovnog pokreta Devotio moderna. Pokret je u srž stavljao osobni, unutarnji odnos s Isusom Kristom i ponosi se svojim najistaknutijim članom Tomom Kempencem. sve do kraja 15. stoljeća, broj samostana je ove kongregacije porastao je na skoro stotinu. Dolazak protestantizma značio je prve progone i zatvaranje samostana. Posljednji samostan kongregacije zatvoren je i prisilno oduzet sa sekularizacijom u 19. stoljeću. Ponovno je oživljena 1961. godine. Svjetski poznati latinist i dugogodišnji voditelj Latinskog ureda pri Svetoj Stolici u Vatikanu Karl Egger predvodio je obnovu.